Katedral ng Inmaculada Concepcion, Pondicherry

Ang Katedral ng Inmaculada Concepcion (, ) Ay ang inang simbahang katedral para sa Katoliko Romanong Arkidiyosesis ng Pondicherry at Cuddalore. Matatagpuan ito sa Unyong teritoryo ng Puducherry. Ang simbahan ay kilala rin bilang Samba Kovilunia (), na kung saan ay isang ponetikong pag-iiba sa "Saint Paul Kovil" kung saan ang "Kovil" ay nangangahulugang simbahan.

 Kasaysayan 
Ang mga Paring Heswita ay dumating sa kolonyang Pranses na Pondicherry bilang mga misyonero noong 1689. Bumili sila roon ng napakalaking halamanan sa kanluran ng Moog na Pranses. Noong 1692 sila, na may tulong pananalapi ni Louis XIV, hari ng Pransiya, ay nakapagtayo ng isang simbahan, ngunit giniba ng mga Olandes sa sumunod na taon. Ang pangalawang Simbahan ay mabilis na itinayo noong 1699 ngunit hindi nagtagal.

Mula 1728 hanggang 1736 isang malaking simbahan ang itinayo sa lugar ng kasalukuyang Katedral. Ang pangatlong simbahan na ito ay giniba ng mga Britaniko noong 1761 sa panahon ng Digmaang Pitong Taon.

Ang itinayo noong 1765 ay isang probisyonal (pang-apat sa pagkasunod-sunod) na gumaganang gusali na isang di-regular na hugis na kubo ay kung saan ngayon ang Limbagan ng Misyon (opisyal na limbagan ng arkidiyosesis), dahil noong taong 1770 ay naging masigasig ang mga Pari sa pagbuo ng kasalukuyang katedral sa tuktok ng mga pundasyon ng ika-3 Simbahan. Noong 20 Hunyo 1791 ang pangunahing konstruksiyon ay natapos at ang Simbahan ay ikinonsagrado ni Obispo Champenois. Ang simboryo ay itinayo kalaunan. Ang luklukan ng koro ay idinagdag noong 1905. Ang santuwaryo ay binago noong taong 1970. Ang esplanada sa harapan ng Cathedral ay binago noong 1987, upang mapahintulutan ang mga tao na makibahagi sa mga seremonyang liturhiko at mga espesyal na gawain na ginagawa sa labas.

Ang Kapistahan ng Simbahang ito, ang Inmaculada Concepcion ng Mahal na Birheng Maria ay ipinagdiriwang tuwing Disyembre 8. Ang simbahan ngayon na nagtagal na ng halos 300 taon ay ang lugar din kung saan matatagpuan ang bahay ng obispo. Isinasagawa ang mga serbisyong pangmisa sa Tamil at Ingles.

Ito ay isa sa pinakamatandang pook pangturista sa Puducherry, at binisita ito Madre Teresa sa kaniyang pagbisita sa Puducherry.

 Tingnan din 

 Katoliko Romanong Arkidiyosesis ng Pondicherry at Cuddalore
 Roman Catholicism sa India
 Kristiyanismo sa India
 Kristiyanismo sa Puducherry
 Listahan ng mga katedral na pinangalanan pagkatapos sa Inmaculada Concepcion ng Mahal na Birheng Maria

 Mga sanggunian